
[bookmark: _Hlk27578344]A N U N Ţ

		În conformitate cu prevederile Hotărârea Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice cu modificările și completările ulterioare, coroborate cu prevederile alin. (1), alin. (2) și alin. (3) lit. a) ale art. XXII din Legea nr. 141/2025 privind unele măsuri fiscal-bugetare, cu modificările si completările ulterioare, 
[bookmark: _Hlk103084057]		Oficiul Naţional pentru Jocuri de Noroc, cu sediul în Bucureşti, Calea Victoriei nr. 9, sector 3, organizează concurs pentru ocuparea următorului post corespunzător funcţiei contractuale de execuție vacante unic de referent debutant din cadrul Serviciului Informatizare – Direcția Generală de Informatizare și Monitorizare Jocuri de Noroc.

I.Organizarea concursului: 
		Tip concurs:
		Recrutare funcție contractuală de execuție vacantă unică perioadă nedeterminată, normă întreagă, durata normală a timpului de muncă de 8 ore/zi, 40 ore/săptămână.
În vederea participării, candidații vor depune dosarul de concurs, în termen de 10 zile lucrătoare de la data afișării anunțului, conform art. 35 alin (7) din Hotărârea Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice cu modificările și completările ulterioare.
		Concursul va avea loc la sediul Oficiului Naţional pentru Jocuri de Noroc din Calea Victoriei nr. 9, sector 3, București și constă în următoarele probe succesive:
1. selecția dosarelor de înscriere;
2. proba scrisă;
3. interviul.

		Calendarul de desfășurare al concursului:
– Data publicării anunțului: 06.11.2026
– Perioada de depunere a dosarelor: 09.11.2026 – 20.11.2026, de luni până joi,în intervalul orar 8:00–16:30 și vineri, între orele: 8:00 - 14:00, la sediul instituției
– Selecția dosarelor: 23.11.2026
– Afișarea rezultatelor selecției dosarelor: 24.11.2026
– Depunerea contestațiilor la selecția dosarelor: 25.11.2026
– Soluționarea contestațiilor la selecția dosarelor și afișarea rezultatelor: 26.11.2026
– Proba scrisă: 03.12.2026, ora 10:00, la sediul instituției
– Afișarea rezultatelor probei scrise: 04.12.2026
– Depunerea contestațiilor la proba scrisă: 07.12.2026
– Soluționarea contestațiilor la proba scrisă și afișarea rezultatelor: 08.12.2026
– Proba de interviu: 09.12.2026, ora 10:00

Comunicarea rezultatelor la fiecare probă a concursului se realizează prin afişare la sediul şi pe pagina de internet a Oficiului Naţional pentru Jocuri de Noroc, în termen de o zi lucrătoare de la data finalizării fiecărei probe şi conţine atât punctajul obţinut, cât şi menţiunea "admis" sau "respins".
		După afişarea rezultatelor obţinute la selecţia dosarelor, proba scrisă şi proba interviu, candidaţii nemulţumiţi pot depune contestaţie în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise și a interviului.
		Comunicarea rezultatelor la contestaţiile depuse se face prin afişare la sediul Oficiului Naţional pentru Jocuri de Noroc, precum şi pe pagina de internet a instituției, în termen de o zi lucrătoare de la expirarea termenului de depunere a contestaţiilor.
		Rezultatele finale se afişează la sediul Oficiului Naţional pentru Jocuri de Noroc, precum şi pe pagina de internet a instituției, în termen de o zi lucrătoare de la data afişării rezultatelor soluţionării contestaţiilor pentru ultima probă, prin specificarea menţiunii „admis” sau „respins”.
Afişarea rezultatelor obținute de candidați la probele concursului, precum şi afişarea rezultatelor soluționării contestațiilor şi a rezultatelor finale ale concursului se realizează folosindu-se codul numeric de identificare atribuit fiecărui candidat (numărul de inregistare al dosarului).

Publicat astăzi, 06.11.2026, ora 1000, la sediul Oficiului Naţional pentru Jocuri de Noroc din Calea Victoriei nr. 9, sector 3, Bucureşti, pe pagina de internet: www.onjn.gov.ro, la sectiunea Anunţuri - Posturi scoase la concurs şi pe Portalul: posturi.gov.ro

II. Condiţii de participare:
	
	Condiții generale:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
    b) cunoaște limba română, scris şi vorbit;
    c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
    d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
    e) îndeplinește condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
    f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
    g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii.

Condiții specifice necesare în vederea participării la concursul pentru ocuparea următorului post corespunzător funcţiei contractuale de execuție vacantă unică:

· 1 post corespunzător funcției contractuale de execuție vacantă de referent debutant în cadrul Serviciului Informatizare – Direcția Generală de Informatizare și Monitorizare Jocuri de Noroc
· [bookmark: bookmark2][bookmark: bookmark3][bookmark: bookmark4] Nivelul studiilor: studii medii liceale, finalizate cu diplomă de bacalaureat sau echivalent;
· Cunoștințe de operare/programare pe calculator (necesitate și nivel): Cunoștințe de utilizare a sistemelor de operare, a aplicațiilor de editare text, calcul tabelar, navigare pe internet și poștă electronică - nivel de bază. - cunoștințe care se vor dovedi prin documente;
· Vechime minimă în specialitatea studiilor:  -  .
Bibliografie și tematică:
1. [bookmark: bookmark5][bookmark: bookmark6][bookmark: _Hlk212199138]Ordonanța de urgență a Guvernului nr. 57/2019 privind Codul Administrativ, cu modificările și completările ulterioare:  Partea a Vl-a - Statutul funcționarilor publici, prevederi aplicabile personalului contractual din administrația publică și evidența personalului plătit din fonduri publice, Titlul III - Personalul contractual din autoritățile și instituțiile publice;
2. [bookmark: bookmark7]Legea nr. 53/2003 - Codul muncii, republicată, cu modificările și completările ulterioare:
Capitolul II - Executarea contractului individual de muncă - art. 37-40;
3. [bookmark: bookmark8]Ordonanța de urgență a Guvernului nr. 20/2013 privind înființarea, organizarea și funcționarea Oficiului Național pentru Jocuri de Noroc și pentru modificarea și completarea Ordonanței de urgență a Guvernului nr. 77/2009 privind organizarea și exploatarea jocurilor de noroc cu modificările și completările ulterioare;
4. [bookmark: bookmark9]Hotărârea Guvernului nr. 298/2013 privind organizarea și funcționarea Oficiului Național pentru Jocuri de Noroc, cu modificările și completările ulterioare;
5. [bookmark: bookmark10]Ordonanța de urgență a Guvernului nr. 155/2024 privind instituirea unui cadru pentru securitatea cibernetică a rețelelor și sistemelor informatice din spațiul cibernetic național civil, cu modificările și completările ulterioare;

[bookmark: bookmark11]Atribuțiile postului:
1. Participă la activitățile de administrare, întreținere și verificare a funcționării rețelei de calculatoare a instituției, sub coordonarea personalului de specialitate desemnat.
2. [bookmark: bookmark27]Participă la activitățile de instalare, configurare, întreținere și depanare a echipamentelor de calcul și comunicații de date, potrivit instrucțiunilor primite și nivelului de competență.
3. [bookmark: bookmark28]Participă la activitățile de verificare a integrității datelor și de protejare a informațiilor gestionate prin sistemele informatice ale instituției, în limita drepturilor de acces acordate și cu respectarea procedurilor interne.
4. [bookmark: bookmark29]Monitorizează funcționarea echipamentelor și a comunicațiilor de date, semnalează eventualele disfuncționalități și participă la remedierea acestora, sub coordonarea personalului responsabil.
5. [bookmark: bookmark30]Participă la monitorizarea și verificarea funcționării aplicațiilor informatice utilizate în cadrul ONJN, identifică și semnalează eventualele erori sau disfuncționalități constatate.
6. [bookmark: bookmark31]Efectuează verificări tehnice privind mijloacele de joc de tip slot-machine și activitatea agențiilor de pariuri în cotă fixă, prin intermediul aplicațiilor informatice puse la dispoziția ONJN de către operatorii de jocuri de noroc, sub coordonarea personalului desemnat, în limita drepturilor de acces acordate și a atribuțiilor Serviciului Informatizare, fără exercitarea atribuțiilor specifice activităților de inspecție și control.
7. [bookmark: bookmark32]Iși însușește și respectă normele privind disciplina muncii, securitatea și sănătatea în muncă, precum și reglementările aplicabile în domeniul situațiilor de urgență.
8. [bookmark: bookmark33]Cunoaște și respectă politicile și procedurile privind securitatea informațiilor și păstrează confidențialitatea informațiilor și documentelor de care ia cunoștință în exercitarea atribuțiilor de serviciu, atât pe durata raporturilor de muncă, cât și după încetarea acestora, în condițiile legii.
9. [bookmark: bookmark34]Cunoaște și respectă prevederile aplicabile din dreptul Uniunii Europene, legislația națională și reglementările interne referitoare la protecția datelor cu caracter personal.
10. [bookmark: bookmark35]Aplică prevederile legale și procedurile interne privind întocmirea, circuitul, evidența și arhivarea documentelor aferente activităților desfășurate.

III. În conformitate cu prevederile art. 35 din Hotărârea Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, pentru înscrierea la concurs, candidații vor prezenta dosarul de concurs care va conține următoarele documente:
    a) formular de înscriere la concurs conform modelului prevăzut la anexa nr. 2 din Hotărârea Guvernului nr. 1336/2022, pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice cu modificările și completările ulterioare
    b) copia actului de identitate sau orice alt document care atestă identitatea, potrivit legii, aflate în termen de valabilitate;
    c) copia certificatului de căsătorie sau a altui document prin care s-a realizat schimbarea de nume, după caz;
    d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituția publică;
    e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
    f) certificat de cazier judiciar sau după caz, extrasul de pe cazierul judiciar;
    g) adeverinţă medicală care să ateste starea de sănătate corespunzătoare eliberată de medicul de familie al candidatului, sau de către unităţile sanitare abilitate cu cel mult 6 luni anterior derulării concursului;
    h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
    h) curriculum vitae, model comun european.
	Adeverinţa care atestă starea de sănătate va conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
Copiile de pe actele prevăzute la lit. b) - e), precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.
Certificatul de cazier judiciar poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor are obligaţia de a completa dosarul de concurs cu originalul documentului, anterior datei de susţinere a probei scrise.
Prin raportare la nevoile individuale, candidatul cu dizabilități poate înainta comisiei de concurs, în termenul de 10 zile lucrătoare, în care se poate depune dosarul de concurs, propunerea sa privind instrumentele necesare pentru asigurarea accesibilității probelor de concurs.
Dosarele de concurs se depun la Compartiment Managementul Resurselor Umane din cadrul Direcției Generală de Management, Calea Victoriei nr. 9, sector 3, București, parter sau pot fi transmise prin Poșta Română, serviciul de curierat rapid, sau prin poștă electronică la adresa de e-mail: simona.ionescu@onjn.gov.ro.
În cazul în care dosarele se transmit prin alte mijloace decât prin depunere la sediul instituției, candidații au obligația de a se prezenta la secretarul comisiei de concurs cu documentele în original pentru a fi certificate, pe tot parcursul desfășurării concursului, dar nu mai târziu de data organizării probei scrise a concursului.
Transmiterea documentelor pe e-mail se realizează în format pdf., cu volum maxim de 1 MB, documentele fiind acceptate doar în formă lizibilă.
Persoana de contact pentru informații suplimentare și pentru depunerea dosarelor de concurs este doamna Simona Ionescu - consilier superior, telefon 031/225.62.02. (int. 183)., e-mail: simona.ionescu@onjn.gov.ro.
Programul de lucru al instituției este 8.00 -16.30 (luni-joi) și 08.00-14.00 (vineri).

Nerespectarea condițiilor de participare sau nedepunerea oricăruia dintre documentele solicitate în anunțul concursului, în termenul legal de înscriere, atrage respingerea automată a dosarului candidatului în cadrul primei etape a concursului (selecția dosarelor).

Este obligatorie prezentarea unui document de identitate valabil la intrarea în institutie.

